Amurka ta dora alhakin bacin alamura a Iraki kan Iran,Syria da Alqaeda | Labarai | DW | 24.10.2006
Amurka ta dora alhakin bacin alamura a Iraki kan Iran,Syria da Alqaeda
Shugabannin farar hula da na soji na Amurka a Iraqi,sun kira kasashen Iran da Syria da kuma kungiyar AlQaeda a matsayin wadanda suke neman wargaza kasar Iraqi tare da kare Amurka daga tabbatar da kafa demokradiya mai dorewa a kasar.
Cikin kalamai da ake ganin mafiya karfi daga jamian Amurka game da hannun kasashen biyu,jakadan kasar Amurka a Iraqi Zalmay Khalilzad da janar George Casey sun zargi makwabtan Iraqin biyu da laifin goyon bayan zubda jini da akeyi a kasar.
Khalilzad yace wadannan kungiyoyi suna kokarin ganin baa samu nasar a Iraqi ba,saboda a cewarsa suna tsoron ganin kasar taci gaba,inda ya baiyana wasu sabbin matakai da yace Amurkan zata bi don ganin sunyi nasara a Iraqi.
Permalink https://p.dw.com/p/Bueh